

Οί 9 ί(Λΐ 5 ^ 9 ηεοΙ βγ I 
ΤΗθοϋοΓοε Μουιηαρι 
ϋβΐβ: 2007.11.3(^59:12:38 
ΕΕΤ 

Ρθ35θπ: δίβΠθο ΡϋΡ 
(θΓη06(3(1βο1) | 

ΙοοΒίΐοη: Α0τβ|5, ΕΙΙίπϊΚο 
Τ γρο9Γ3ίίο 


31093 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2259 

27 Νοεμβρίου 2007 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 


Ολοκλήρωση επένδυσης της εταιρείας «ΑΦΟΙ Θ. ΖΑΡ- 
ΚΑΔΑ Ο.Ε.», οριστικοποίηση του κόστους αυτής 

και έναρξη της παραγωγικής λειτουργίας. 1 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Δήμου 

Πύλης Νομού Τρικάλων. 2 

Έγκριση σύναψης σύμβασης μίσθωσης έργου στο 
Κέντρο Εξυπηρέτησης Πολιτών του Δήμου Μου- 

σούρων. 3 

Χορήγηση άδειας άσκησης επαγγέλματος Κοινω¬ 
νικού Λειτουργού στον ΣΑΝΝΑ ΔΗΜΗΤΡΙΟ του 

Κων/νου. 4 

Χορήγηση άδειας ίδρυσης και λειτουργίας Ερασι¬ 
τεχνικής Σχολής Χορού στην Μπεναρδή Ολυμπι¬ 
άδα. 5 

Τροποποίηση της υπ’ αριθμ. ΣΝΠ 54/27.2.2004 Πρά¬ 
ξης, όπως ισχύει, η οποία αφορά τα μέσα και δια¬ 
δικασίες εφαρμογής της ενιαίας νομισματικής πο¬ 
λιτικής από την Τράπεζα της Ελλάδος. 6 

Τροποποίηση του Κανονισμού Λειτουργίας του Συ¬ 
στήματος Διακανονισμού Εντολών Πληρωμής σε 

ευρώ σε Συνεχή Χρόνο «ΕΡΜΗΣ». 7 

Κατανομή μιας (1) κενής οργανικής θέσης Ειδικού 
Τεχνικού Προσωπικού (Ε.Τ.Π.) στο Τμήμα Θερμο- 
κηπιακών Καλλιεργειών και Ανθοκομίας του Τ.Ε.Ι. 

Καλαμάτας. 8 

Κατανομή μιας (1) κενής οργανικής θέσης Ειδικού 
Τεχνικού Προσωπικού (Ε.Τ.Π.) στο Τμήμα Φυτικής 
Παραγωγής του Τ.Ε.Ι. Καλαμάτας. 9 


Διορθώσεις Σφαλμάτων 

Διόρθωση σφαλμάτων στην υπ’ αριθμ. 12044/613/ 
19.3.2007 κοινή υπουργική απόφαση «Καθορι¬ 
σμός μέτρων και όρων για την αντιμετώπιση 
κινδύνων από ατυχήματα μεγάλης έκτασης σε 
εγκαταστάσεις ή μονάδες, λόγω της ύπαρξης 
επικίνδυνων ουσιών, σε συμμόρφωση με τις δι¬ 
ατάξεις της οδηγίας 2003/105/ΕΚ «για τροπο¬ 
ποίηση της οδηγίας 96/82/ΕΚ του Συμβουλίου 
για την αντιμετώπιση των κινδύνων μεγάλων 
ατυχημάτων σχετιζομένων με επικίνδυνες ου¬ 
σίες» του Ευρωπαϊκού Κοινοβουλίου και του 
Συμβουλίου της 16ης Δεκεμβρίου 2003. Αντι¬ 
κατάσταση της υπ’ αριθμ. 5697/590/2000 κοι¬ 
νής υπουργικής απόφασης (Β'405/ 29.3.2000) 
(ΦΕΚ 376/Β/19.3.2007). 10 


ΑΠΟΦΑΣΕΙ Σ 

(1) 

Ολοκλήρωση επένδυσης της εταιρείας «ΑΦΟΙ Θ. ΖΑΡ- 
ΚΑΔΑ Ο.Ε.», οριστικοποίηση του κόστους αυτής και 
έναρξη της παραγωγικής λειτουργίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 117814/5944/Π 04/4/00005/Ε/ν. 3299/ 
04/14.11.2007 απόφαση του Γενικού Γραμματέα Περιφέ¬ 
ρειας Δυτικής Μακεδονίας ολοκληρώθηκε η επένδυση 
της εταιρείας «ΑΦΟΙ Θ. ΖΑΡΚΑΔΑ Ο.Ε.», που αναφέρεται 
στην επέκταση- εκσυγχρονισμό μονάδας επεξεργασίας 
μαρμάρου στο 3° χλμ. Γρεβενών- Ελάτου του Δήμου 
Γρεβενών του Νομού Γρεβενών. 

Το συνολικό κόστος της επένδυσης οριστικοποιείται 
στο ποσό των τριακοσίων ενενήντα οκτώ χιλιάδων τρία- 

κοσίων εβδομήντα πέντε ευρώ και είκοσι ενός λεπτών 
(398.375,21) και το ενισχυόμενο στο ίδιο ποσό. 

Το ύψος της επιχορήγησης ορίσθηκε στο ποσό του 
εκατό εβδομήντα εννιά χιλιάδων διακοσίων εξήντα οκτώ 
ευρώ και ογδόντα τεσσάρων λεπτών (179.268,84), που 
αποτελεί το 45% του ενισχυόμενου κόστους της επέν¬ 
δυσης. 

Η ιδία συμμετοχή ορίσθηκε στο ποσό του διακοσίων 
δέκα εννιά χιλιάδων εκατό έξι ευρώ και τριάντα επτά 
λεπτών (219.106,37), που αποτελεί ποσοστό 55% του 
συνολικού κόστους της επένδυσης. 

Δεν έγινε χρήση τραπεζικού δανείου. 

Πιστοποιείται η έναρξη της παραγωγικής λειτουργίας 
της μονάδας. 

Ημερομηνία ολοκλήρωσης της επένδυσης είναι η 
25.9.2007. 

Με την απόψαση αυτή εγκρίθηκε η καταβολή του 
υπολοίπου της επιχορήγησης ποσού ενενήντα τριών 
χιλιάδων επτακοσίων εξήντα οκτώ ευρώ και ογδόντα 
τεσσάρων λεπτών (93.768,84). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γενικός Γραμματέας Περιφέρειας 

ΑΝΔΡΕΑΣ ΛΕΟΥΔΗΣ 

-♦- 

Αριθμ. 14715 (2) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Δήμου Πύ¬ 
λης Νομού Τρικάλων 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 10 παρ.5 του ν.3584/2007. 

2. Τις διατάξεις του άρθρου 34 του ν. 2190/1994, του 
π.δ. 50/2001. 

3. Τις διατάξεις του άρθρου 90 «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το πρώτο του π.δ. 63/2005 και της υπ’ 
αριθμ. 550/7.10.1992 εγκυκλίου της Γραμματείας του 
Υπουργικού Συμβουλίου. 

4. Την υπ’ αριθμ. 5851/22.6.2007 (ΦΕΚ1157 τ.β. 10.7.2007) 
απόφαση του Γ ενικού Γ ραμματέα Περιφέρειας Θεσσα¬ 
λίας περί Μεταβίβαση Αρμοδιοτήτων στους Δ/ντες Τοπ. 
Αυτ/σης & Δ/σης για υπογραφή με Ε.Γ.Γ.Π.Θ. 

5. Την υπ’ αριθμ. 18/2007 απόφαση του Διοικητικού 
Συμβουλίου του Δ.Π.Σ. Πύλης. 

6. Την υπ’ αριθμ. 132/2007 απόφαση του Δήμου Πύλης 
Ν. Τρικάλων. 

7. Την υπ’ αριθμ. 101/2007 γνωμοδότηση του Υπηρε¬ 
σιακού Συμβουλίου Προσωπικού ΟΤΑ Νομού Τρικάλων, 
αποφασίζουμε: 

Εγκρίνουμε την υπ’ αριθμ. 132/2007 απόφαση του Δή¬ 
μου Πύλης Νομού Τρικάλων με την οποία τροποποιεί¬ 
ται ο Οργανισμός Εσωτερικής Υπηρεσίας (Ο.Ε.Υ.)του 
Δημοτικού Παιδικού Σταθμού Δήμου Πύλης ως εξής: 
Προστίθενται δύο θέσεις 

- Μία (1) θέση ΔΕ 32 Μαγείρων. 

- Μία (1) θέση ΤΕ 9 Βρεφονηπιοκόμων. 

Από τις διατάξεις της απόφασης αυτής προκαλείται 
δαπάνη σε βάρους του προϋπολογισμού του Νομικού 


Προσώπου το ύψος το οποίο ανέρχεται στο ποσό των 
35.216,44 ευρώ. 

Κατά τα λοιπά ο ΟΕΥ του Δ.Π.Σ. Δήμου Πύλης που 
δημοσιεύθηκε 1951/30.12.2003 τ.Β' παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 9 Νοεμβρίου 2007 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΧΡΙΣΤΙΝΑ ΞΑΚΗ 

-♦- 

Αριθμ. 11768 (3) 

Έγκριση σύναψης σύμβασης μίσθωσης έργου στο Κέ¬ 
ντρο Εξυπηρέτησης Πολιτών του Δήμου Μουσού- 
ρων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1 .Τις διατάξεις των άρθρων: 

- 31 του ν. 3013/2002 

-15 παρ. 1 του ν. 3260/2004 

- 6 του ν. 2527/1997 

2. Την από 13.1.2005 Γνωμοδότηση της ΚΕΔΚΕ. 

3. Τα υπ’ αριθμ. ΟΔΕΚΕΠ/6901/8.9.2005, Φ.7/2/7772/ 
ΟΔΕΚΕΠ/14.10.2005, Φ.10307/17.5.2006, Φ.7 ΟΔΕΚΕΠ/11123/ 
8.5.2006 έγγραφα του ΥΠΕΣΔΔΑ, με τα οποία παρέχο¬ 
νται διευκρινήσεις για τη συμπλήρωση των συμβάσεων 
των ΚΕΠ 

4. Το υπ’ αριθμ. ΔΟΛΚΕΠ/Φ/12/10/27424/16.10.2007 έγ¬ 
γραφο του Υφυπουργού Εσωτερικών Χρήστου Ζώη, το 
οποίο αφορά στην κατανομή τριάντα (30) συμβάσεων 
μίσθωσης έργου διάρκειας έως έξις μήνες στα ΚΕΠ των 
ΟΤΑ Α και Β βαθμού της Χώρας στα οποία λήγουν οι 
συμβάσεις μίσθωσης έργου κατά το χρονικό διάστημα 
από 1.11.2007 έως 30.11.2007, αποφασίζουμε: 

1) Εγκρίνουμε την σύναψη σύμβασης μίσθωσης έργου 
από τον Δήμο Μουσούρων διάρκειας έως έξι (6) μηνών 
για την υποστήριξη και την παραγωγική λειτουργία του 
Κέντρου Εξυπηρέτησης του Πολίτη (Κ.Ε.Π) του Δήμου. 

2) Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛΚΕΠ/ΥΠ.ΕΣ. Σε διαφορετική πε¬ 
ρίπτωση δεν θα γίνει δεκτή η νέα σύμβαση αλλά και 
δεν θα χρηματοδοτηθεί. 

3) Κατά την ηλεκτρονική καταχώρηση των συμβάσεων 
δεν προβλέπεται πλέον η συμπλήρωση του πεδίου εκεί¬ 
νου της σύμβασης στο οποίο μνημονεύεται η απόφαση 
κατανομής του Υφυπουργού Εσωτερικών Χρ. Ζώη. 

4) Κατά την ηλεκτρονική κατάρτιση των συμβάσεων 
ιδιαίτερη προσοχή πρέπει να δοθεί στην συμπλήρωση 
εκείνου του υποδείγματος σύμβασης στο οποίο ανα- 
φέρονται τα νέα στοιχεία των υπό συμπλήρωση πε¬ 
δίων (ηγεσία, τρόπος χρηματοδότησης, μετονομασία 
Υπουργείου). 

5) Αριθμός ατόμων που θα ασχοληθούν: Δύο (2). 

6) Τόπος εκτέλεσης του έργου ορίζεται η έδρα του 
οικείου ΚΕΠ. 

7) Η αμοιβή του αναδόχου προσδιορίζεται σύμφωνα 
με την εγκύκλιο 11123/8.5.2006 ως εξής: 

1. ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ- 
ΣΑΕ055/3 του ΥΠΕΣΔΔΑ με μηνιαία αμοιβή συμβασι- 
ούχου 880 ευρώ, 

2. ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής αντι¬ 
στοιχούν οι εξής υποπεριπτώσεις: 

2.1 ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών λαμβάνει 
μηνιαία αποζημίωση 880 ευρώ. 

2.2 ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005. 

8) Οι ανωτέρω συμβάσεις λήγουν αυτοδίκαια από τη χρο¬ 
νική στιγμή που θα στελεχωθεί το ΚΕΠ του ΟΤΑ με μόνιμο 
προσωπικό, ανεξαρτήτως της διάρκειας ισχύος τους. 

9) Μετά την ολοκλήρωση της διαδικασίας στελέχωσης 
του ΚΕΠ με μόνιμο προσωπικό και την ανάληψη υπηρε¬ 
σίας με την ορκωμοσία των υπαλλήλων των ΚΕΠ δεν θα 
συναφθούν νέες συμβάσεις με άλλα φυσικά πρόσωπα 
για το υπόλοιπο, ανεκτέλεστο διάστημα των συμβά¬ 
σεων. Σε περίπτωση μη συμμόρφωσης το ΥΠ.ΕΣ. θα 
επιστρέφει τις συναφθείσες συμβάσεις στους ΟΤΑ, δεν 
θα τις χρηματοδοτήσει και θα τις ανακαλέσει για το 
ανεκτέλεστο χρονικό διάστημα. 

10) Έργο που θα εκτελεστεί: α) Η παροχή διοικητικών 
πληροφοριών και η διεκπεραίωση υποθέσεων πολιτών 
από την υποβολή της αίτησης μέχρι την έκδοση της 
τελικής πράξης σε συνεργασία με τις καθ’ ύλην αρμό¬ 
διες υπηρεσίες μέσω ψηφιοποιημένων βάσεων δεδο¬ 
μένων που θα εγκαταστήσει β) Η κατάρτιση βάσεων 
δεδομένων με πληροφορίες τοπικού ενδιαφέροντος 
και η παράδοση του ολοκληρωμένου συστήματος σε 
λειτουργία. 

11) Τα ανωτέρω έργο δεν ανάγεται στον κύκλο των κα¬ 
θηκόντων του προσωπικού που υπηρετεί στον Δήμο. 

12) Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Μουσούρων, το ύψος της οποίας δεν μπορεί να υπο- 
λογισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 6 Νοεμβρίου 2007 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στον ΣΑΝΝΑ ΔΗΜΗΤΡΙΟ του Κων/νου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6301/10.10.2007 απόφαση του Νο¬ 
μάρχη Αθηνών χορηγείται στον ΣΑΝΝΑ ΔΗΜΗΤΡΙΟ του 
Κων/νου άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 

Η Εντεταλμένη Σύμβουλος 
ΛΙΛΙΚΑ ΒΑΣΙΛΑΚΟΥ 


Αριθμ. 564 (5) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού στην Μπεναρδή Ολυμπιάδα. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2218/1994 και του ν. 2240/1994. 

2. Τις όμοιες του π.δ. 30/1996 «Κώδικα Νομαρχιακής 
Αυτοδιοίκησης». 

3. Τις διατάξεις της παρ. 8 του άρθρου 26 του ν.2819/ 
2000 ΥΠ.ΠΟ. «Περί μεταβίβασης αρμοδιότητας χορή¬ 
γησης αδειών ίδρυσης και λειτουργίας Ερασιτεχνικών 
Σχολών Χορού». 

4. Τις διατάξεις του άρθρου 28 του ν. 1158/1981 «Περί 
οργανώσεως και διοικήσεως σχολών Ανωτέρας Καλλι¬ 
τεχνικής Εκπαιδεύσεως». 

5. Τις διατάξεις του π.δ. 457/1983 (ΦΕΚ 174/Α783) ίδρυ¬ 
ση και λειτουργία Ερασιτεχνικών Σχολών Χορού. 

6. Το άρθρο 15 του ν. 1348/1983 «Διάλυση του Ν.Π.Δ.Δ. 
με την επωνυμία Αρμα Θέσπιδος και άλλες διατάξεις 
(ΦΕΚ 47/Α714.4.1983)». 

7. Την υπ’ αριθμ. 286/15.6.2007 αίτηση της Μπεναρδή 
Ολυμπιάδας με όλα τα νόμιμα δικαιολογητικά. 

8. Το πρακτικό αυτοψίας της επιτροπής του άρθρου 
6 παρ 4 του ν. 1158/1981, όπως τροποποιήθηκε μεταγε¬ 
νέστερα με την υπ’ αριθμ. 2436/1985 Κοινή απόφαση 
των Υπουργών Προεδρίας Κυβερνήσεως και Πολιτισμού 
(ΦΕΚ 31/Β785). 

9. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τη χορήγηση άδειας ίδρυσης και λειτουργίας Ερα¬ 
σιτεχνικής Σχολής Χορού στην Μπεναρδή Ολυμπιάδα, 
στο κτίριο επί της οδού Κωνσταντίνου Παλαιολόγου 
19 στα Μέγαρα. 

Η Επωνυμία της Σχολής ορίζεται ως Ερασιτεχνική 
Σχολή Χορού της Μπεναρδή Ολυμπιάδας, με διακριτικό 
τίτλο «ΟΙγπιρίε’ε άαηοο εΐυάίο». 

Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 6 Νοεμβρίου 2007 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

-♦- 

, (δ) 

Τροποποίηση της υπ’ αριθμ. ΣΝΠ 54/27.2.2004 Πράξης, 
όπως ισχύει, η οποία αφορά τα μέσα και διαδικασί¬ 
ες εφαρμογής της ενιαίας νομισματικής πολιτικής 
από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
ΕΥΡΩΣΥΣΤΗΜΑ 

ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
(Πράξη Συμβ. Νομισμ. Πολ. Αριθ. 64/13.11.2007) 

Έχοντας υπόψη: 

α) Τα Άρθρα 2, 35α, και 55 του Καταστατικού της 
Τράπεζας της Ελλάδος. 

β) Την Πράξη ΣΝΠ 54/27.2.2004 «Μέσα και διαδικασίες 
εφαρμογής της νομισματικής πολιτικής από την Τράπε- 

ζα της Ελλάδος», όπως έχει τροποποιηθεί μέχρι σήμερα 
(τελευταία σχετική 61/6.12.2006). 

γ) Την Κατευθυντήρια Γραμμή ΕΚΤ/2000/7 της Ευρω¬ 
παϊκής Κεντρικής Τράπεζας, σχετικά με τα μέσα και 
τις διαδικασίες νομισματικής πολιτικής του Ευρωσυ- 
στήματος, όπως τροποποιήθηκε με την Κατευθυντήρια 
Γραμμή ΕΚΤ/2007/10. 

δ) Την Κατευθυντήρια Γραμμή ΕΚΤ/2005/16 της Ευρω¬ 
παϊκής Κεντρικής Τράπεζας, σχετικά με το Διευρωπάίκό 
Αυτοματοποιημένο Σύστημα Ταχείας Μεταφοράς Κεφα¬ 
λαίων σε Συνεχή Χρόνο (ΤΑΗΟΕΤ), όπως ισχύει. 

ε) Το άρθρο 15 παράγραφος 2 της Κατευθυντήριας 
Γραμμής ΕΚΤ/2007/2 της Ευρωπαϊκής Κεντρικής Τρά¬ 
πεζας σχετικά με το Διευρωπάίκό Αυτοματοποιημένο 
Σύστημα Ταχείας Μεταφοράς Κεφαλαίων και Διακανο¬ 
νισμού σε Συνεχή Χρόνο ΤΑΒΟΕΤ2. 

στ) το Καταστατικό του Ευρωπαϊκού Συστήματος 
Κεντρικών Τραπεζών και της Ευρωπαϊκής Κεντρικής 
Τ ράπεζας, αποφάσισε: 

Να τροποποιήσει τις σχετικές διατάξεις της Πράξης 
ΣΝΠ 54/27.2.2004, όπως ισχύει, και να καθορίσει τα ακό¬ 
λουθα: 

1. Στο Κεφάλαιο I, το πρώτο εδάφιο της παραγράφου 
4.α. αντικαθίσταται, ως εξής: 

«Η Τράπεζα της Ελλάδος δύναται να επιλέγει περιο¬ 
ρισμένο αριθμό αντισυμβαλλομένων για τη διενέργεια 
των πράξεων ενιαίας νομισματικής πολιτικής, οι οποίες 
αποσκοπούν στην εξομάλυνση βραχυχρόνιων διακυ¬ 
μάνσεων της ρευστότητας και διενεργούνται μέσω (0 
ταχείας δημοπρασίας ή/και (ϋ) διμερών διαδικασιών, με 
τη μορφή: 

- αντιστρεπτέων πράξεων, 

- πράξεων ανταλλαγής νομισμάτων, και 

- πράξεων για την αποδοχή καταθέσεων καθορισμέ¬ 
νης διάρκειας.» 

2. Στο Κεφάλαιο I, προστίθεται νέα παράγραφος υπ’ 
αριθμ. 7, ως εξής: 

«Η Τ ράπεζα της Ελλάδος δύναται, εάν αυτό απαιτείται 
για την εφαρμογή της ενιαίας νομισματικής πολιτικής, 
να παρέχει στα μέλη του Ευρωσυστήματος πάσης φύ- 
σεως εξατομικευμένες πληροφορίες και στοιχεία που 
αφορούν αντισυμβαλλομένους οι οποίοι συμμετέχουν 
στις πράξεις του Ευρωσυστήματος, εφαρμοζομένων 
των διατάξεων περί επαγγελματικού απορρήτου του 
άρθρου 38 του Καταστατικού ΕΣΚΤ/ΕΚΤ.» 

3. Στο Κεφάλαιο Π, η Ενότητα Β αντικαθίσταται, ως εξής: 

«Β. Πράξεις οριστικής αγοράς ή πώλησης περιουσια¬ 
κών στοιχείων 

Οι πράξεις οριστικής αγοράς ή πώλησης περιουσιακών 
στοιχείων αφορούν πράξεις κατά τις οποίες Τράπεζα 
της Ελλάδος αγοράζει (ή πωλεί) με οριστικές συμφω¬ 
νίες αποδεκτά περιουσιακά στοιχεία από (ή προς) την 
αγορά. Οι πράξεις αυτές διενεργούνται διμερώς (χωρίς 
δημοπρασία) με έναν ή περισσότερους αντισυμβαλλο¬ 
μένους και χρησιμοποιούνται για σκοπούς παροχής ή 
απορρόφησης ρευστότητας σε εξαιρετικές περιπτώσεις. 
Μέσω αυτών μπορεί να επιδιωχθεί η προσαρμογή της 
διαρθρωτικής θέσης του Ευρωσυστήματος έναντι του 
χρηματοπιστωτικού τομέα.» 

4. Στο Κεφάλαιο V, η υποσημείωση 1 της παραγράφου 
Α.1. αντικαθίσταται, ως εξής: 

«' Τα εμπορεύσιμα περιουσιακά στοιχεία της (καταρ- 
γηθείσας με την υιοθέτηση του ενιαίου καταλόγου) 


δεύτερης βαθμίδας που έχουν εκδοθεί πριν από τις 
31.5.2007 και αποτελούν αντικείμενο διαπραγμάτευσης 
σε μη ρυθμιζόμενες αγορές οι οποίες πληρούν τις απαι- 
τούμενες από το Ευρωσύστημα προϋποθέσεις ασφά¬ 
λειας και προσβασιμότητας, όχι όμως και διαφάνειας, 
παραμένουν αποδεκτά έως τις 31.12.2009. Από την ως 
άνω ρύθμιση εξαιρούνται τα μη καλυμμένα εμπορεύσιμα 
περιουσιακά στοιχεία που έχουν εκδοθεί από πιστωτικά 
ιδρύματα και τα οποία έπαυσαν να είναι αποδεκτά στις 
31.5.2007. Στα περιουσιακά στοιχεία που παραμένουν 
αποδεκτά, σύμφωνα με τα παραπάνω, εφαρμόζονται οι 
διατάξεις σχετικά με τις περικοπές αποτίμησης για τα 
εμπορεύσιμα περιουσιακά στοιχεία της δεύτερης βαθ¬ 
μίδας της ΠΣΝΠ 54/27.2.2004, όπως ίσχυε πριν από την 
τροποποίηση της με την ΠΣΝΠ 61/6.12.2006. Τα μερίδια 
των γαλλικών ίοπά οοπιπιυηε άο σΓόαησοε (ΡΟΟ) που πε¬ 
ριλαμβάνονταν στον κατάλογο περιουσιακών στοιχείων 
της (καταργηθείσας με την υιοθέτηση του ενιαίου κα¬ 
ταλόγου) πρώτης βαθμίδας και έχουν εκδοθεί πριν από 
τις 1.5.2006, παραμένουν αποδεκτά έως τις 31.12.2008. Τα 
ΐοηά οοπιπιυηε άβ ΟΓβαηοοε που έχουν εκδοθεί μετά την 
1.5.2006 δεν είναι αποδεκτά. Τα εμπορεύσιμα περιουσι¬ 
ακά στοιχεία που εκδόθηκαν πριν από την 1.1.2007 από 
φορείς που δεν εδρεύουν στον Ευρωπαϊκό Οικονομικό 
Χώρο (ΕΟΧ) ή στις εκτός ΕΟΧ χώρες της Ομάδας των 
Δέκα (0-10) και για τα οποία παρέχεται εγγύηση από 
φορέα εγκατεστημένο στον ΕΟΧ, παραμένουν αποδεκτά 
μέχρι τις 31.12.2011.» 

5. Στο Κεφάλαιο VI, η παράγραφος Α,7.δ. αντικαθί¬ 
σταται, ως εξής: 

«Προκειμένου περί έκτακτων δημοπρασιών ή πράξεων 
σε διμερή βάση, ο διακανονισμός πραγματοποιείται την 
ημέρα διενέργειας της πράξης, χωρίς να αποκλείεται 
και ο προσδιορισμός διαφορετικής ημέρας διακανονι¬ 
σμού, ιδιαίτερα στην περίπτωση των πράξεων οριστικής 
αγοράς ή πώλησης περιουσιακών στοιχείων και των 
πράξεων ανταλλαγής νομισμάτων.» 

6. Στο Κεφάλαιο VII, η παράγραφος 4 αντικαθίσταται 
ως εξής: 

«Οι πράξεις για την εξομάλυνση βραχυχρόνιων διακυ¬ 
μάνσεων της ρευστότητας που εκτελούνται σε διμερή 
βάση και περιλαμβάνουν τις αντιστρεπτέες πράξεις, 
τις πράξεις ανταλλαγής νομισμάτων και τις πράξεις 
αποδοχής καταθέσεων του Κεφαλαίου II της παρούσας, 
δύνανται, κάτω από εξαιρετικές συνθήκες, να διενεργη- 
θούν από την ίδια την ΕΚΤ, εφόσον αυτό αποφασισθεί 
από το Διοικητικό Συμβούλιο της ΕΚΤ.» 

Κατά τα λοιπά, οι διατάξεις της ΠΣΝΠ 54/27.2.2004, 
όπως ισχύει, παραμένουν αμετάβλητες. 

Η παρούσα Πράξη ισχύει από την 19 η Νοεμβρίου 
2007. 

Από τις διατάξεις της παρούσας Πράξης δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΝΙΚΟΛΑΟΣ X. ΓΚΑΡΓΚΑΝΑΣ 
Τα Μέλη 

Π. ΘΩΜΟΠΟΥΛΟΣ, Γ. ΔΗΜΟΠΟΥΛΟΣ 
Γ. ΟΙΚΟΝΟΜΟΥ, I. ΠΑΠΑΔΑΚΗΣ 

Τροποποίηση του Κανονισμού Λειτουργίας του Συστή¬ 
ματος Διακανονισμού Εντολών Πληρωμής σε ευρώ 
σε Συνεχή Χρόνο «ΕΡΜΗΣ». 

ΤΡΑΠΕΖΑ ΤΗΣ ΕΛΛΑΔΟΣ 
ΕΥΡΩΣΥΣΤΗΜΑ 

ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
(Πράξη Συμβ. Νομισμ. Πολ. Αριθ. 65/13.11.2007) 

Έχοντας υπόψη: 

α) Τα Αρθρα 2, 35α, και 55 του Καταστατικού της 
Τράπεζας της Ελλάδος. 

β) Την πράξη ΣΝΠ 46/21.12.2000 με την οποία τέθη¬ 
κε σε ισχύ ο Κανονισμός Λειτουργίας του Συστήματος 
Διακανονισμού Εντολών Πληρωμής σε ευρώ σε Συνεχή 
Χρόνο ΕΡΜΗΣ, όπως ισχύει. 

γ) Την Κατευθυντήρια Γραμμή ΕΚΤ/2007/2 της Ευρω¬ 
παϊκής Κεντρικής Τράπεζας, σχετικά με το Διευρωπάίκό 
Αυτοματοποιημένο Σύστημα Ταχείας Μεταφοράς Κεφα¬ 
λαίων και Διακανονισμού σε Συνεχή Χρόνο (ΤΑΒΟΕΤ 2). 

δ) Το Καταστατικό του Ευρωπαϊκού Συστήματος 
Κεντρικών Τραπεζών και της Ευρωπαϊκής Κεντρικής 
Τ ράπεζας. 

ε) Το γεγονός ότι την 19 η Νοεμβρίου 2007 τίθεται 
σε λειτουργία το σύστημα ΤΑΒΘΕΤ2, το οποίο χαρα¬ 
κτηρίζεται από μία ενιαία κοινή τεχνική πλατφόρμα 
και το οποίο είναι νομικά οργανωμένο ως ένα σύνολο 
πολλαπλών συστημάτων πληρωμών (συνιστώσες του 
ΤΑΒΘΕΤ2), μεταξύ των οποίων το ελληνικό σύστημα 
ΤΑΒΟΕΤ2-ΟΒ. 

στ) Το γεγονός ότι το σύστημα ΤΑΒΟΕΤ2 θα αντικατα¬ 
στήσει το υφιστάμενο Διευρωπάίκό Αυτοματοποιημένο 
Σύστημα Ταχείας Μεταφοράς Κεφαλαίων σε Συνεχή 
Χρόνο ΤΑΒΟΕΤ κατά στάδια και, κατά συνέπεια, έως την 
ολοκλήρωση της μετάβασης στο ΤΑΒΘΕΤ2 εξακολουθεί 
να εφαρμόζεται η Κατευθυντήρια Γραμμή ΕΚΤ/2005/16 
για το ΤΑΒΟΕΤ, όπως ισχύει. 

ζ) Το γεγονός ότι το Σύστημα Διακανονισμού Εντολών 
Πληρωμής σε ευρώ σε Συνεχή Χρόνο της Τράπεζας 
της Ελλάδος (Σύστημα ΕΡΜΗΣ) παύει να λειτουργεί 
την 19 η Μαΐου 2008, ημέρα έναρξης λειτουργίας του 
ΤΑΒΟΕΤ2-ΟΒ. 

η) Το γεγονός ότι υφίσταται ανάγκη να ληφθεί μέ¬ 
ριμνα για τις αιτήσεις αποζημίωσης των μελών του 
Συστήματος ΕΡΜΗΣ σε περίπτωση εμφάνισης τεχνικής 
δυσλειτουργίας στην ενιαία κοινή πλατφόρμα πριν από 
την έναρξη λειτουργίας του ΤΑΒΟΕΤ2-ΟΒ, αποφάσισε: 

Τροποποιείται ο Κανονισμός Λειτουργίας του Συστή¬ 
ματος Διακανονισμού Εντολών Πληρωμής σε Συνεχή 
Χρόνο ΕΡΜΗΣ (ο «Κανονισμός»), όπως ισχύει, ως εξής: 

1. Οι παράγραφοι 116 και 117 του Κεφαλαίου XV («Μη¬ 
χανισμός Αποζημίωσης σε περιπτώσεις δυσλειτουργίας 
των Συστημάτων ΕΡΜΗΣ/ΤΑΒΟΕΤ») τροποποιούνται, ως 
ακολούθως: 

«116. Τα μέλη υποβάλλουν τα έντυπα των αιτήσεων 
αποζημίωσης (ένα ή περισσότερα) στην Τράπεζα της 
Ελλάδος, εντός τεσσάρων (4) εβδομάδων από την ημέρα 
εκδήλωσης της δυσλειτουργίας. Κάθε πρόσθετη πληρο¬ 
φορία και στοιχείο τεκμηρίωσης που ζητεί η Τράπεζα 
της Ελλάδος παρέχονται εντός δύο (2) εβδομάδων από 
τη διατύπωση του σχετικού αιτήματος. 

117. Το Διοικητικό Συμβούλιο της ΕΚΤ αξιολογεί όλες 
τις υποβαλλόμενες αιτήσεις και αποφασίζει σχετικά 


με την προσφορά αποζημίωσης. Η ως άνω αξιολόγηση 
ολοκληρώνεται το αργότερο σε δεκατέσσερις (14) εβδο¬ 
μάδες από την εκδήλωση της δυσλειτουργίας, εκτός 
εάν το Διοικητικό Συμβούλιο της ΕΚΤ αποφασίσει δια¬ 
φορετικά, οπότε η απόφαση του αυτή γνωστοποιείται 
στα ενδιαφερόμενο μέλη.» 

2 Στο Παράρτημα 1, ο ορισμός «Δυσλειτουργία των συστη¬ 
μάτων ΕΡΜΗΣζΓΑΒΘΕΤ» τροποποιείται, ως ακολούθως: 

«Δυσλειτουργία των συστημάτων ΕΡΜΗΣ/ΤΑΒΟΕΤ: 
κάθε τεχνική ή οποιαδήποτε άλλη δυσχέρεια, ελάττωμα 
ή βλάβη της τεχνικής υποδομής ή/και των συστημάτων 
ηλεκτρονικών υπολογιστών οποιουδήποτε εθνικού ΣΔΣΧ 
ή του μηχανισμού πληρωμών της ΕΚΤ ή των συνδέσεων 
ηλεκτρονικού δικτύου που χρησιμοποιούνται για τους 
σκοπούς του μηχανισμού διασύνδεσης ή οποιοσδήποτε 
διμερούς σύνδεσης, ή κάθε άλλο γεγονός σχετιζόμενο 
με ορισμένο εθνικό ΣΔΣΧ ή με το μηχανισμό πληρωμών 
της ΕΚΤ, με το μηχανισμό διασύνδεσης ή με οποιαδήποτε 
διμερή σύνδεση, που καθιστά αδύνατη την αυθημερόν 
εκτέλεση και ολοκλήρωση της επεξεργασίας εντολών 
πληρωμής στο πλαίσιο του ΤΑΒΟΕΤ. Ο ορισμός καλύπτει, 
επίσης, τις περιπτώσεις ταυτόχρονης εκδήλωσης δυσλει¬ 
τουργίας σε περισσότερα εθνικά ΣΔΣΧ (για παράδειγμα, 
εξαιτίας αδυναμίας λειτουργίας που σχετίζεται με τον 
παροχέα υπηρεσιών δικτύου) ή, πριν από τη μετάβαση 
στο ΤΑΒΘΕΤ2, περιπτώσεις εκδήλωσης δυσλειτουργίας 
στην ενιαία κοινή πλατφόρμα του ΤΑΒΘΕΤ2, όπως ορί¬ 
ζεται στην κατευθυντήρια γραμμή ΕΚΤ/2007/2.» 

Κατά τα λοιπά, οι διατάξεις του Κανονισμού, όπως 
ισχύουν, παραμένουν αμετάβλητες. 

Οι διατάξεις της παρούσας Πράξης τίθενται σε ισχύ 
την 19 η Νοεμβρίου 2007 και παύουν να ισχύουν την 19 η 
Μάΐου 2008, ημέρα έναρξης λειτουργίας του Συστήμα¬ 
τος Ταχείας Μεταφοράς Κεφαλαίων και Διακανονισμού 
σε Συνεχή Χρόνο ΤΑΒΟΕΤ2-ΘΒ. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΝΙΚΟΛΑΟΣ X. ΓΚΑΡΓΚΑΝΑΣ 
Τα μέλη 

Π. ΘΩΜΟΠΟΥΛΟΣ, Γ. ΔΗΜΟΠΟΥΛΟΣ 
Γ. ΟΙΚΟΝΟΜΟΥ, I. ΠΑΠΑΔΑΚΗΣ 

-♦- 

Αριθμ. 3789 (8) 

Κατανομή μιας (1) κενής οργανικής θέσης Ειδικού Τεχνι¬ 
κού Προσωπικού (Ε.Τ.Π.) στο Τμήμα Θερμοκηπιακών 
Καλλιεργειών και Ανθοκομίας του Τ.Ε.Ι. Καλαμάτας. 

Ο ΠΡΟΕΔΡΟΣ ΤΟΥ ΤΕΙ ΚΑΛΑΜΑΤΑΣ 

Έχοντας υπόψη: 

1. Τις διατάξεις του ν. 1404/1983 (ΦΕΚ 173/τ.Α/24.11.1983) 
«Δομή και Λειτουργία των Τεχνολογικών Εκπαιδευτικών 
Ιδρυμάτων (Τ.Ε.Ι.)», όπως τροποποιήθηκε και ισχύει. 

2. Την υπ’ αριθμ. Ε5/26415/14.3.2006 (ΦΕΚ 373/τ.Β/ 
28.3.2006) «Εγκριση Εσωτερικού Κανονισμού λειτουρ¬ 
γίας του Τ.Ε.Ι. Καλαμάτας». 

3. Τα π.δ. 502/1989 και 247/1990 περί ιδρύσεως του 
ΤΕΙ Καλαμάτας. 

4. Το υπ’ αριθμ. 63499/Ε5/21.6.2007 έγγραφο του ΥΠΕΠΘ. 

5. Την υπ’ αριθμ. ΔΙΠΠ/Φ.ΕΓΚΡ.10/356/13110/16.8.2006 η 
οποία μας κοινοποιήθηκε με το υπ’ αριθμ. 83902α/Ε5/ 
5.9.2006 έγγραφο του ΥΠΕΠΘ. 

6. Την υπ’ αριθμ. 17/19.7.2007 (θέμα 21°) απόφαση του 
Συμβουλίου του ΤΕΙ Καλαμάτας. 

7. Την υπ’ αριθμ. 56939/Ε5/23.8.2005 (ΦΕΚ 215/ 
τ.ΝΠΔΔ/31.8.2005) διαπιστωτική πράξη του ΥΠΕΠΘ, εκλογής 
Προέδρου και Αντιπροέδρων του ΤΕΙ-Κ, αποφασίζουμε: 

Κατανέμουμε μία (1) θέση Ειδικού Τεχνικού Προσω¬ 
πικού (Ε.Τ.Π.) στο Τμήμα Θερμοκηπιακών Καλλιεργειών 
και Ανθοκομίας της Σχολής Τεχνολογίας Γεωπονίας 
του ΤΕΙ Καλαμάτας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Οκτωβρίου 2007 

Ο Πρόεδρος 
ΒΑΣΙΛΕΙΟΣ ΠΑΝΑΓΟΥ 

-♦- 

Αριθμ. 3806 (9) 

Κατανομή μιας (1) κενής οργανικής θέσης Ειδικού Τε¬ 
χνικού Προσωπικού (Ε.Τ.Π.) στο Τμήμα Φυτικής Πα¬ 
ραγωγής του Τ.Ε.Ι. Καλαμάτας. 

Ο ΠΡΟΕΔΡΟΣ ΤΟΥ ΤΕΙ ΚΑΛΑΜΑΤΑΣ 

Έχοντας υπόψη: 

1. Τις διατάξεις του ν. 1404/1983 (ΦΕΚ 173/τ.Α/24.11.1983) 
«Δομή και Λειτουργία των Τεχνολογικών Εκπαιδευτικών 
Ιδρυμάτων (Τ.Ε.Ι.)», όπως τροποποιήθηκε και ισχύει. 

2. Την υπ’ αριθμ. Ε5/26415/14.3.2006 (ΦΕΚ 373/τ.Β/ 
28.3.2006) «Εγκριση Εσωτερικού Κανονισμού λειτουρ¬ 
γίας του Τ.Ε.Ι. Καλαμάτας». 

3. Τα π.δ. 502/1989 και 247/1990 περί ιδρύσεως του 
ΤΕΙ Καλαμάτας. 

4. Την υπ’ αριθμ. ΔΙΠΠ/Φ.ΕΓΚΡ. 10/356/13110/16.8.2006 
η οποία μας κοινοποιήθηκε με το υπ’ αριθμ. 83902α/Ε5/ 
5.9.2006 έγγραφο του ΥΠΕΠΘ. 

5. Την υπ’ αριθμ. 3/28.2.2007 (θέμα 69°) απόφαση του 
Συμβουλίου του ΤΕΙ Καλαμάτας. 

6. Την υπ’ αριθμ. 56939/Ε5/23.8.2005 (ΦΕΚ 215/τ.ΝΠΔΔ/ 
31.8.2005) διαπιστωτική πράξη του ΥΠΕΠΘ, εκλογής Προ¬ 
έδρου και Αντιπροέδρων του ΤΕΙ-Κ, αποφασίζουμε: 

Κατανέμουμε μία (1) θέση Ειδικού Τεχνικού Προσωπι¬ 
κού (Ε.Τ.Π.) στο Τμήμα Φυτικής Παραγωγής της Σχολής 
Τεχνολογίας Γεωπονίας του ΤΕΙ Καλαμάτας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Οκτωβρίου 2007 

Ο Πρόεδρος του ΤΕΙ Καλαμάτας 
ΒΑΣΙΛΕΙΟΣ ΠΑΝΑΓΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. 12044/613/19.3.2007 κοινή απόφαση 
των Υπουργών Περιβάλλοντος, Χωροταξίας και Δημο- 
σίωνΈργων και Οικονομίας και Οικονομικών, Ανάπτυξης, 
Δημόσιας Τάξης και Απασχόλησης και Κοινωνικής Προ¬ 
στασίας και των Υφυπουργών Εσωτερικών, Δημόσιας 
Διοίκησης και Αποκέντρωσης, Οικονομικών και Υγείας 
και Κοινωνικής Αλληλεγγύης, που δημοσιεύθηκε στο 


ΦΕΚ 376 τεύχος Β719-3.2007, γίνονται οι παρακάτω δι¬ 
ορθώσεις: 

1) Στη σελίδα 8373, στην παράγραφο 2 (εδάφιο α) 
του άρθρου 5, διορθώνεται το εσφαλμένο «(Μέρος 1 
και 2, στήλες 1, 2)» στο ορθό «(Μέρος 1 και 2, στήλες 1, 
2 και 3)». 

2) Στη σελίδα 8376, στην τρίτη γραμμή πριν το τέλος 
του εδαφίου β(ί) της παραγράφου 2 του άρθρου 8, διορ¬ 
θώνεται το εσφαλμένο «και αξιολογεί την αναγκαιότητα 
από τον ασκούντο» στο ορθό «και αξιολογεί την αναγκαι¬ 
ότητα υποβολής από τον ασκούντο». 

3) Στη σελίδα 8380: 

α) στη παράγραφο 2 του άρθρου 14, στην τρίτη γραμ¬ 
μή, διορθώνεται το εσφαλμένο «τις Υπηρεσίες Περιβάλ¬ 
λοντος, Ανάπτυξης, Υγείας και Εργασίας και Κοινωνικών 
Ασφαλίσεων της εν λόγω Νομαρχιακής Αυτοδιοίκησης» 
στο ορθό «τις Υπηρεσίες Περιβάλλοντος, Ανάπτυξης και 
Υγείας της εν λόγω Νομαρχιακής Αυτοδιοίκησης και 
τις αρμόδιες περιφερειακές υπηρεσίες του Υπουργείου 
Απασχόλησης και Κοινωνικής Προστασίας». 

β) στη παράγραφο 4 του άρθρου 14, στην τρίτη 
γραμμή, διορθώνεται το εσφαλμένο «των υπηρεσιών 
Περιβάλλοντος, Υγείας, Εργασίας και Πολιτικής Προ¬ 
στασίας της οικείας Νομαρχιακής Αυτοδιοίκησης» 
στο ορθό «των υπηρεσιών Περιβάλλοντος, Υγείας και 
Πολιτικής Προστασίας της οικείας Νομαρχιακής Αυ¬ 
τοδιοίκησης και των αρμόδιων περιφερειακών υπηρε¬ 
σιών του Υπουργείου Απασχόλησης και Κοινωνικής 
Προστασίας». 

4) Στη σελίδα 8383, στον πίνακα που περιλαμβάνεται 
στο ΜΕΡΟΣ 1 του Παραρτήματος I: 

α) στην έβδομη σειρά, διορθώνεται το εσφαλμένο 
«Πεντοξείδιο του αρσενικού, αρσενικό οξύ (V) και αρ¬ 
σενικό άλατα» στο ορθό «Πεντοξείδιο του αρσενικού, 
αρσενικικό οξύ (V) και αρσενικικά άλατα». 

β) στην ενδέκατη σειρά, διορθώνεται μέσα στην πα¬ 
ρένθεση το εσφαλμένο «τριοξείδιο του τρινικελίου», στο 
ορθό «τριοξείδιο του δινικελίου». 

5) Στη σελίδα 8384: 

α) στη μεσαία στήλη του πίνακα, στην ενδέκατη (11η) 
σειρά, διαγράφεται ο αριθμός 10 και το κουτάκι παρα¬ 
μένει κενό. 

β) στη μεσαία στήλη του πίνακα, στη δέκατη τρίτη 
(13η) σειρά, το σχετικό κουτάκι που εσφαλμένα είναι 
κενό, συμπληρώνεται με τον αριθμό «2.500». 

γ) στη δεξιά στήλη του πίνακα, στη δέκατη τρίτη (13η) 
σειρά, διορθώνεται στο σχετικό κουτάκι ο εσφαλμένος 
αριθμός «2.500» στον ορθό «25.000». 

6) Στη σελίδα 8385: 

α) στην παράγραφο 6 των Σημειώσεων του Μέρους 
1 του Παραρτήματος I, διορθώνεται το εσφαλμένο 
«Νιτρικό κάλιο (I 2505 000)», στο ορθό «Νιτρικό κάλιο 
(1250/5000)» 

β) στον πίνακα της παραγράφου 7 των Σημειώσεων 
του Μέρους 1 του Παραρτήματος I, στην τελευταία σει¬ 
ρά της δεξιάς στήλης, διορθώνεται το εσφαλμένο «0,01» 
στο ορθό «0,001». 

7) Στη σελίδα 8386: 

α) στο τέταρτο εδάφιο της παραγράφου 1 των Ση¬ 
μειώσεων, του Μέρους 2 του Παραρτήματος I, στην 
όγδοη σειρά, διορθώνεται το εσφαλμένο «πρόκλησης 
μπάλων ατυχημάτων», στο ορθό «πρόκλησης μεγάλων 
ατυχημάτων». 

β) στο πέμπτο εδάφιο της παραγράφου 1 των Σημειώ¬ 
σεων, του Μέρους 2 του Παραρτήματος I, στην τέταρτη 
σειρά, διορθώνεται το εσφαλμένο «οδηγίας ισχύουν οι 
μικρότερες εγκεκριμένες ποσότητες», στο ορθό «από¬ 
φασης ισχύουν οι μικρότερες οριακές τιμές». 

8) Στην σελίδα 8387: 

α) στο εδάφιο (γ.1) της παραγράφου 3 των Σημειώ¬ 
σεων του Μέρους 2 του Παραρτήματος I, στη δεύτερη 
σειρά διορθώνεται το εσφαλμένο «σημείο ανάφλεξης 
από 0° Ο», στο ορθό «σημείο ανάφλεξης μικρότερο 
από 0° Ο». 

β) στο εδάφιο (γ.4) της παραγράφου 3 των Σημειώ¬ 
σεων του Μέρους 2 του Παραρτήματος I, στην έκτη 
και έβδομη σειρά διορθώνεται το εσφαλμένο «της πα¬ 
ρούσας οδηγίας» και «Η παρούσα οδηγία» στο ορθό 
«της παρούσας απόφασης» και «Η παρούσα απόφαση» 
αντίστοιχα. 

γ) στο εδάφιο (γ.4) της παραγράφου 3 των Σημειώσεων 
του Μέρους 2 του Παραρτήματος I, στην αρχή της τρίτης 
πρότασης, διορθώνεται το εσφαλμένο «Η παρούσα οδη¬ 
γία, πλην των άρθρων 9,11 και 13», στο ορθό «Η παρούσα 
απόφαση, πλην των άρθρων 8, 9 και 13». 

δ) στην περίπτωση (γ) του εδαφίου (γ.4) της παρα¬ 
γράφου 3 των Σημειώσεων του Μέρους 2 του Παραρ¬ 
τήματος I, στην τελευταία πρόταση διορθώνεται το 
εσφαλμένο «της παρούσας οδηγίας», στο ορθό «της 
παρούσας απόφασης». 


9) Στη σελίδα 8390: 

α) στην παράγραφο 2 του Παραρτήματος VI, στην 
τελευταία περίπτωση διορθώνεται το εσφαλμένο «τιμή 
τουλάχιστον ίση με 1000», στο ορθό «τιμή τουλάχιστον 
ίση με 500» και προστίθεται νέα περίπτωση που έχει 
ως εξής: «-διακοπή των υπηρεσιών πόσιμου ύδατος, 
ηλεκτρικού ρεύματος, φωταερίου, τηλεφώνου για πε¬ 
ρισσότερες από δύο ώρες: (άτομα χ ώρες) τουλάχιστον 
ίση με 1000». 

β) στο τέλος του Παραρτήματος VI, έχει παραληφθεί 
η επεξήγηση στην οποία παραπέμπει ο αστερίσκος που 
σημειώνεται στην τέταρτη περίπτωση της παραγράφου 
3, στη δεύτερη σειρά και η οποία έχει ως ακολούθως: 

«(*) Για την εκτίμηση μιας δεδομένης βλάβης μπορεί 
να γίνει αναφορά στις κείμενες διατάξεις για τους ποιο¬ 
τικούς στόχους των νερών από απορρίψεις επικίνδυνων 
ουσιών, καθώς και για τις οριακές τιμές απορρίψεων 
επικινδύνων ουσιών στα νερά ή στην Ι_Ο50 για τα είδη 
τα αντιπροσωπευτικά του θίγόμενου περιβάλλοντος 
όπως ορίζονται στην οδηγία 92/32/ΕΟΚ για το κριτήριο 
«επικίνδυνο για το περιβάλλον»». 

γ) Στο τελευταίο άρθρο να διορθωθεί η αρίθμηση και 
από «άρθρο 23» να γίνει «άρθρο 22». 

Ο Γ ενικός Διευθυντής Περιβάλλοντος 
ΙΩΑΝΝΗΣ ΒΟΥΡΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΚρ://νννννν.ί{.[|Γ - 6-ηπ3ίΙ: ννοί)Γτΐ35Τ6τ.£ΐ@&ΐ·[|Γ 














